
COMUNICAT DE PRESĂ



La data de 19 mai 2023, la sediul Palatului de Justiție din Iași, a avut loc întâlnirea judecătorilor Curții de Apel Iași și ai instanțelor din circumscripția acesteia cu domnul Koen LENAERTS, președintele Curții de Justiție a Uniunii Europene și cu judecătorul român din cadrul Curții Europene de Justiție, doamna Octavia SPINEANU-MATEI.
Discuțiile au reflectat dialogul permanent între judecătorul național român și Curtea de Justiție a Uniunii Europene în cadrul mecanismului întrebării preliminare, în vederea asigurării precedenței dreptului Uniunii Europene de către Curtea de Justiție.
	Rolul judecătorului național ca judecător european a fost, totodată, un aspect important subliniat în cadrul întâlnirii. 

